OzLabs/hebrew-wiki-articles huggingface dataset:
הר קסקייד (אלברטה)

הר קסקייד (באנגלית: Cascade Mountain; מילולית: הר אשד) הוא הר הממוקם בסמוך לעמק נהר בואו, בשטח הפארק הלאומי באנף, ובסמוך לעיירה באנף, בפרובינציית אלברטה שבקנדה.

ההר ממוקם ברכס ורמיליון.

גובהו של ההר 2,998 מטרים מעל פני הים, והוא מתנשא מעל סביבתו ב-938 מטרים, ובכך הוא ההר ה-47 בהתנשאותו באלברטה.

ההר ממוקם במרחק 5 קילומטרים מהעיירה באנף.

==היסטוריה==
===מקור השם===
שמו של ההר ניתן לו בשנת 1858 על ידי ג'יימס הקטור, והוא נקרא על שם מפל המים שבצלע הדרומית של ההר. לעיתים ההר מכונה בשם הר סטוני הגדול (Stoney Chief), בהתייחס להר הסמוך המכונה הר סטוני סקואו.
===הטיפוס על הפסגה===
הראשון שטיפס על הפסגה היה טום וילסון (Tom Wilson), שטיפס עליה בשנת 1887.

== קישורים חיצוניים ==

* [https://www.loc.gov/item/2008679645/ הר קסקייד בשנת 1902] באתר ספריית הקונגרס
* [https://www.summitpost.org/cascade-mountain/150403 הר קסקייד] באתר summitpost
* [https://web.archive.org/web/20180216204601/https://www.peakware.com/peaks.php?pk=1179 הר קסקייד] באתר peakware
* [http://hikingwithbarry.com/2010/04/21/cascade-mountain-%E2%80%93-banff-national-park-%E2%80%93-hiking-alberta תצלומי הר קסקייד]
* [http://my.viewranger.com/route/details/OTQ5Njg= מפת מסלול הטיפוס על הר קסקייד] באתר viewranger
* [http://www.trailpeak.com/trail-Cascade-Mountain-near-Banff-AB-11167 מסלול הטיפוס על הר קסקייד] באתר trailpeak
* [https://www.mountainproject.com/area/107247301/cascade-mountain מידע למטפסים על הר קסקייד] באתר mountainproject
* - טיפוס על הר קסקייד
* [https://www.yr.no/place/Canada/Alberta/Cascade_Mountain/ מזג אוויר עדכני עבור הר קסקייד]
** [https://www.yr.no/place/Canada/Alberta/Cascade_Mountain/statistics.html סטטיסטיקות מזג אוויר עבור הר קסקייד]
** [https://www.mountain-forecast.com/peaks/Cascade-Mountain/forecasts/2998 מזג אוויר עדכני בהר קסקייד, לפי גבהים]

==הערות שוליים==

קסקייד
קסקייד
מגומד אוזדוייב

מגומד מוסטפאייביץ' אוזדוייב (נולד ב-5 בנובמבר 1992, בגרוזני, צ'צ'ניה, רוסיה) הוא כדורגלן רוסי, המשחק בעמדת הקשר בפאוק סלוניקי ובנבחרת רוסיה.

== קריירה ==
במדי קאזאן
הוא נולד בגרוזני, צ'צ'ניה שברוסיה, למשפחה מוסלמית. החל את קריירת המשחק שלו במועדון אנגושט נזראן. בגיל 15 עבר לקבוצת הנוער של טרק גרוזני. אך כעבור שנה נשלח לשחק בשורות קבוצת הנוער של דינמו קייב האוקראינית.

=== לוקומוטיב ורובין קאזאן===
בפברואר 2010 עבר ללוקומוטיב מוסקבה ובה אחר כך שיחק בשורות הקבוצה הבוגרת. באפריל 2011 הבקיע את שער הבכורה שלו ולמעשה את שער הניצחון במשחק הליגה נגד וולגה ניז'ני נובגורוד.

ביולי 2014 הושאל לקבוצת רובין קאזאן ובלט בה כקשר מרכזי.

=== זניט ===
בפברואר 2017 הושאל לאחמט גרוזני מעיר הולדתו ועד מהרה הבחינו בו סוכני קבוצת הפאר זניט סנקט פטרבורג, שהחתימו אותו בפברואר 2018 יחד עם אלמיר נביאולין תמורת 3.3 מיליון יורו לתקופה של 4.5 שנים ואת הופעת הבכורה שלו עשה במשחק נגד אמקאר פרם במחזור ה-21 של ליגת העל הרוסית שנערך ב-3 במרץ 2018 והסתיים בשוויון מאופס. את שער הבכורה הבקיע בדקה הרביעית, נגד פנרבחצ'ה בשלב 16 האחרונות של הליגה האירופית, במשחק שנערך ב-21 בפברואר 2019. את שער הבכורה במדי זניט בליגת העל הרוסית בכדורגל הבקיע ב-21 ביולי 2019 בניצחון קבוצתו על סוצ'י במשחק המחזור השני שנערך באצטדיון פישט. במחזור 28 מונה לראשונה לקפטן הקבוצה במשחק נגד אחמט גרוזני, בשל העדרם של איבנוביץ' (הקפטן) ודזיובה (קפטן המשנה). הוא מונה לקפטן מחליף גם במשחק הסופר קאפ הרוסי בכדורגל 2020 שבו הבקיע את שער הניצחון במשחק נגד לוקומוטיב מוסקבה שהסתיים ב-2:1 ובו קבוצתו זכתה בסופר קאפ החמישי בתולדותיה. ב-27 ביולי 2021 נפצע ונזדקק לשיקום ארוך וחזר למגרשים רק ב-19 בנובמבר, כשעלה כמחליף לויאצ'סלב קרבאייב בניצחון הבייתי של קבוצתו על ניז'ני נובגורוד. הוא תרם את חלקו גם במשחק ליגת האלופות במחזור האחרון של שלב הבתים באותה עונה כשהבקיע את שער השוויון לקבוצתו במשחק מול צ'לסי שהסתיים בתוצאה המפתיעה 3:3. במאי 2022 סיים את חוזהו בקבוצה.
===טורקיה ויוון===
הוא חתם בקבוצה פתיח מהליגה הטורקית למשך עונה אחת.

בקיץ 2023 חתם בפאוק סלוניקי מהליגה היוונית. במדיה זכה באליפות הליגה היוונית בעונת 2023/2024.

===קריירה בנבחרת===
אוזדויב נשקל אומנם כמי שיצורף לסגל הנבחרת ליורו 2012 אך לא צורף לבסוף ובמקומו נכנס איגור דניסוב מלוקומוטיב מוסקבה. לבסוף את הופעת הבכורה שלו בנבחרת עשה תחת פאביו קאפלו במשחק הידידות נגד נבחרת אזרבייג'ן בכדורגל בסתיו 2014.

== חייו האישיים ==
הוא אינגושטי במוצאו. נולד בגרוזני אך בעקבות מלחמת צ'צ'ניה הראשונה עברה המשפחה לאינגושטיה. נשוי למרגריטה מוסילמובאיה משנת 2015 ולשניים יש בן.

== קישורים חיצוניים ==

==הערות שוליים==

קטגוריה:כדורגלנים רוסים
קטגוריה:קשרי כדורגל רוסים
קטגוריה:צ'צ'נים
קטגוריה:מוסלמים
קטגוריה:גרוזני: כדורגלנים
קטגוריה:כדורגלני אחמט גרוזני
קטגוריה:כדורגלני לוקומוטיב מוסקבה
קטגוריה:כדורגלני רובין קאזאן
קטגוריה:כדורגלני זניט סנקט פטרבורג
קטגוריה:כדורגלני פתיח קארגומרוק
קטגוריה:כדורגלני פאוק סלוניקי
קטגוריה:כדורגלני נבחרת רוסיה
קטגוריה:כדורגלני יורו 2020
קטגוריה:ספורטאים זרים בטורקיה
קטגוריה:ספורטאים זרים ביוון
קטגוריה:רוסים שנולדו ב-1992
פריבט-דוצנט

פריבַֿט-דוֹצֶנט (בגרמנית: Privatdozent, בקיצור: .PD. ,P.D או Priv.-Doz) היא דרגה אקדמית המוענקת בכמה אוניברסיטאות באירופה, במיוחד במדינות דוברות גרמנית. נושא הדרגה רשאי ללמד מקצוע מסוים הגם שאינו פרופסור. המעמד הקרוב אליה ביותר במערכת האקדמית בישראל הוא של מרצה הראוי לדרגת פרופסור חבר.

בעבר המרצה בדרגת פריבט-דוצנט היה מקבל את שכרו ישירות מן הסטודנטים. התואר ניתן בדרך כלל למי שהשלים הביליטציה (הסמכה) למחקר והוראה באוניברסיטה, כתב תיזת מחקר עצמאית, מעבר לתיזת דוקטורט, והגן עליה בפני עמיתים. דרגת פריבט-דוצנט הייתה שלב הכרחי בדרך לקבלת דרגת פרופסור.

==קישורים חיצוניים==
* [https://www.milononline.net/do_search.php?vid=1002019&Q=%E3%E5%F6%F0%E8 דוצנט], באתר מילון ספיר

קטגוריה:תארים אקדמיים
יעל נתנאל

יעל נתנאל (נולדה ב-9 באפריל 1963) היא שחיינית עבר ישראלית, שיאנית ישראל בשחייה במשחי השליחות.

== ביוגרפיה ==
נתנאל גדלה בקיבוץ חצרים והתאמנה בקבוצת השחייה של הקיבוץ ובהמשך בקבוצת השחייה הפועל בני שמעון בהדרכת אברי גביש.

===1976===
באליפות ישראל בשחייה באוקטובר 1976 זכתה נתנאל ב-4 מדליות אישיות, 2 כסף ו-2 ארד. מדליות כסף, במשחה ל-100 מטר גב בתוצאה של 1:16.4 דקות, אחרי ליז בוכשטבר מהפועל חולון/בת-ים (1:12.9 דקות) ולפני נטע יוסף מהפועל בית ברל (1:16.7 דקות) ובמשחה ל-200 מטר גב בתוצאה של 2:43.9 דקות, אחרי ליז בוכשטבר שקבעה שיא ישראלי חדש של 2:35.8 דקות, שיפור לשיאה הישראלי הקודם שעמד על 2:39.2 דקות ולפני נטע יוסף (2:45.0 דקות). מדליות ארד, במשחה ל-200 מטר חופשי בתוצאה של 2:24.7 דקות, אחרי אסנת ארליך שקבעה שיא ישראלי חדש של 2:18.6 דקות, ואיריס קרפ (2:19.7 דקות), שתיהן מהפועל חולון/בת ים ובמשחה ל-200 מטר מעורב אישי בתוצאה של 2:45.6 דקות, אחרי תמר מייסנר מהפועל קריית טבעון (2:38.5 דקות) וטובה אברמוב מהפועל בת ים (2:43.0 דקות).

===1979===
בתחרויות השחייה של כינוס הפועל ה-11 שנערכו בבריכת השחייה של אוניברסיטת תל אביב במאי 1979, בהשתתפות טובי הספורטאים בעולם כהכנה לאולימפיאדה, קבעה נתנאל במשחה שליחות 4x100 מטר מעורב ביחד עם ליז בוכשטבר, ענת פרקש ונטע יוסף שיא ישראלי חדש של 4:49.04 דקות.

בתחרות שמונה האומות שנערכה בבלגיה ביולי אותה שנה סיימה נתנאל 3 פעמים במקום שביעי במשחה ל-100 מטר חופשי בתוצאה של 1:03.86 דקות, במשחה שליחות 4x100 מטר חופשי ביחד עם ליאור בירקאן, רונית גבאי ונטע יוסף בתוצאה של 4:17.04 דקות ובמשחה שליחות 4x100 מטר מעורב ביחד עם ליז בוכשטבר, מירב הדר ונטע יוסף בשיא ישראלי חדש של 4:48.03 דקות.

באליפות ישראל שנערכה בסוף אוגוסט אותה שנה היא סיימה במקום רביעי במשחה ל-100 מטר חופשי בתוצאה של 1:03.58 דקות.

===1980===
בתחרות שמונה האומות שנערכה באדינבורו, סקוטלנד ביולי 1980 קבעה נתנאל במשחה שליות 4x100 מטר חופשי ביחד עם עופרה מוניוז, מירב הדר וליאור בירקאן שיא ישראלי חדש של 4:12.67 דקות. שבוע לאחר מכן, בתחרות שנערכה בדרמשטט, גרמניה הרביעייה שיפרה את השיא הישראלי והעמידה אותו על תוצאה של 4:12.57 דקות.

באליפות ישראל שנערכה בסוף אוגוסט אותה שנה היא סיימה במקום רביעי במשחה ל-100 מטר פרפר בתוצאה של 1:09.50 דקות, במקום חמישי במשחה ל-100 מטר חופשי בתוצאה של 1:03.18 דקות, במקום חמישי במשחה ל-200 מטר מעורב אישי בתוצאה של 2:39.56 דקות ובמקום שישי במשחה ל-200 מטר פרפר בתוצאה של 2:43.47 דקות.

== קישורים חיצוניים ==

* 

== הערות שוליים ==

קטגוריה:שחייניות חופשי ישראליות
קטגוריה:שחייניות גב ישראליות
קטגוריה:שחייניות פרפר ישראליות
קטגוריה:שחייניות מעורב אישי ישראליות
קטגוריה:שיאניות ישראל בשחייה
קטגוריה:חצרים (קיבוץ): אישים
קטגוריה:ישראליות שנולדו ב-1963
קטגוריה:ישראלים שנולדו ב-1963
פרנסיסקו וארלה

פרנסיסקו חאווייר וארלה גרסיה (בספרדית: Francisco Javier Varela García; 7 בספטמבר 1946 – 28 במאי 2001), היה ביולוג, פילוסוף וחוקר מוח צ'יליאני. יחד עם הביולוג הומברטו מטורנה פיתח את המושג אוטופויזיס או "ייצור עצמי". נודע גם בשל פעילותו לקידום דו-שיח בין המדע לבין הבודהיזם.

== ביוגרפיה וקריירה ==
וארלה נולד ב-1946 בסנטיאגו בצ'ילה. לאחר התיכון החל בלימודי רפואה באוניברסיטה האפיפיורית הקתולית של צ'ילה, אך בסופו של דבר סיים את לימודיו באוניברסיטת צ'ילה עם תואר בביולוגיה. לאחר מכן עשה דוקטורט בביולוגיה באוניברסיטת הרווארד בהנחיית טורסטן ויזל. התזה שלו עסקה בעיבוד מידע ברשתית העין של חרקים.

לאחר ההפיכה הצבאית בצ'ילה ב-1973 וארלה ומשפחתו גלו לארצות הברית ל-7 שנים. לאחר מכן חזר וארלה לצ'ילה ומונה לפרופסור לביולוגיה באוניברסיטת צ'ילה. ב-1986 עבר לצרפת, ולימד מדעים קוגניטיביים ותורת ההכרה באקול פוליטקניק, ולאחר מכן מדעי המוח בסורבון. מ-1988 עד מותו, הוא הוביל קבוצת מחקר והיה מנהל המחקר במרכז הלאומי למחקר מדעי.
ב-1987 וארלה ייסד עם אדם אנגל את מכון התודעה והחיים, שנועד תחילה לתת חסות לסדרה של דיאלוגים בין מדענים והדלאי לאמה על הקשר בין המדע המודרני לבין הבודהיזם. המכון ממשיך גם היום לקדם ולתמוך במחקר מדעי רב-תחומי בתחומים המשיקים למדע ומדיטציה ושיטות הגות שונות, במיוחד השיטה הבודהיסטית.

וארלה מת ב-2001 בפריז ממחלת הצהבת לאחר שב-1998 עבר השתלת כבד. הותיר ארבעה ילדים. בתו היא השחקנית, דוברת לאיכות הסביבה, ודוגמנית לאונור וארלה.

== עבודתו ==
על בסיס הפילוסופיה הפנומנולוגית פיתח יחד עם הפסיכולוגית אלינור רוש והפילוסוף אוון תומפסון את המושג תודעה נטועת גוף לתיאור הקוגניציה והתודעה האנושית במונחים של מבנים מבוססי-פעולה שבהם הן מתהוות. מבנים אלה כוללים את הגוף (כמערכת הביולוגית, וכפי שנחווה באופן אישי) והעולם הפיזי עימו הוא מקיים אינטראקציה. עבודתו של וארלה הפכה את המושג נוירופנומנולוגיה לפופולרי בתחום מדעי המוח. מושג זה משלב את הפנומנולוגיה של אדמונד הוסרל ושל מוריס מרלו-פונטי עם "מדע בגוף ראשון". כתב וערך מספר ספרים ומאמרים רבים בביולוגיה, נוירולוגיה, מדעי הקוגניציה, מתמטיקה, ופילוסופיה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פילוסופים של המאה ה-20
קטגוריה:מדעני מוח צ'יליאנים
קטגוריה:ילידי 1946
קטגוריה:נפטרים ב-2001
צ'ארלס סטנלי מונק

צ'ארלס סטנלי מונק, ויקונט מונק הרביעי (באנגלית: Charles Stanley Monck, 4th Viscount Monck; 10 באוקטובר 1819 – 29 בנובמבר 1894) היה המושל הכללי האחרון של פרובינציית קנדה והמושל הכללי הראשון של קנדה לאחר איחודה. קודם לאיחוד הוא כיהן בו זמנית כסגן המושל, הן של קנדה המערבית והן של קנדה המזרחית.

==ביוגרפיה==
===ראשית חייו===
צ'ארלס מונק היה בנם של צ'ארלס מונק, ויקונט מונק השלישי, ושל רעייתו בריג'יט לבית וילינגטון. הוא קיבל תואר במשפטים מטריניטי קולג' בדבלין. ב-1844 הוא נשא לאישה את בת דודתו אליזבת מונק, וב-1849 הוא ירש את תואר האצולה מאביו. ב-1852 הוא נבחר לפרלמנט הבריטי מטעם מחוז הבחירה של פורטסמות', ובין השנים 1855 – 1858 הוא שימש כלורד של האוצר תחת הלורד פרלמרסטון.

===המושל הכללי של קנדה===
ב-1861 התמנה מונק לתפקיד המושל הכללי של אמריקה הצפונית הבריטית, וכן כמושל של פרובינציית קנדה. בתקופה זו החלו המושבות הקנדיות להתארגן לקראת האיחוד. מלחמת האזרחים האמריקנית פרצה אז ותקרית טרנט גרמה למתחים בין ארצות הברית לבין בריטניה. ממשלת קנדה שאפה להשיג מידה כלשהי של עצמאות במהלך תקופה מתוחה זו. ועידת קוויבק, ועידת שארלוטטאון וועידת לונדון, שבהן נדונו פרטי האיחוד, התקיימו כולן במהלך תקופת כהונתו של מונק כמושל. מונק תמך ברעיון האיחוד ופעל בשיתוף פעולה הדוק עם ג'ון אלכסנדר מקדונלד, ג'ורג' בראון, ז'ורז'-אטיין קרטייה ואטיין-פשאל טאשה, שיחדיו הקימו ב-1864 את "הקואליציה הגדולה" (Great Coalition).

ב-1866 הוענקה למונק תואר אצולה כ"ברון מונק". בשנה שלאחר מכן, כאשר המושבות הקנדיות הפכו לקונפדרציה עצמאית למחצה, היה מונק למושל הכללי הראשון של קנדה. הוא גם היה אחראי להפיכתה של אחוזת רידו למעון הרשמי של המושל הכללי באוטווה.

ב-1869 הוחלף מונק בתפקידו על ידי ג'ון יאנג, ברון ליסגר. הוא שב לאירלנד, שם הוא מונה ב-1874 לתפקיד הלורד לוטננט של דבלין. הוא מת ב-1894.

==משפחתו==
ב-24 ביולי 1844 נשא צ'ארלס מונק לאישה את ליידי אליזבת לואיז מרי מונק, בת דודו, הנרי מונק, רוזן רתדאון. הלורד והליידי מונק, שני בניהם ושתי בנותיהם, הגיעו יחדיו לקנדה, אך לא נשארו שם לכל אורך תקופת כהונתו כמושל הכללי. המשפחה התגוררה במשך רוב תקופת שהותם בקנדה בספנסרווד (בית הממשלה) בקוויבק. הליידי מונק נפטרה ביוני 1892.

==קישורים חיצוניים==

* [http://www.biographi.ca/en/bio.php?id_nbr=6306 Biography at the Dictionary of Canadian Biography Online]
* [http://www.gg.ca/document.aspx?id=15403&lan=eng מידע מתוך אתר משרד המושל הכללי של קנדה]
* 

קטגוריה:המושלים הכלליים של קנדה
קטגוריה:חברי המועצה המלכותית
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:בריטים שנולדו ב-1819
קטגוריה:בריטים שנפטרו ב-1894
הוגו ארדמן

הוגו ארדמן (בגרמנית: Hugo Erdmann; 8 במאי 1862 – 25 ביוני 1910) היה כימאי גרמני שנודע בספרי הלימוד שכתב, וכמי שטבע את המונח גז אציל.

==ביוגרפיה==
ארדמן נולד בפרוסיה המזרחית ולמד בגימנסיה בטילזיט. לאחר מכן למד באוניברסיטת האלה-ויטנברג, באוניברסיטת מינכן ובאוניברסיטת שטרסבורג.

בשנת 1883 הוא החל לעבוד כעוזרו של יעקב וולהרד באוניברסיטת האלה, בשנת 1885 הוסמך כפריבט-דוצנט ובשנת 1894 הועלה לדרגת פרופסור. בשנותיו בהאלה הוא כתב מספר ספרי לימוד בכימיה שזכו לתפוצה רבה בגרמניה, אנגליה וארצות הברית ופרסמו את שמו בקרב הסטודנטים לכימיה. בשנת 1901 הוא מונה לפרופסור לכימיה אי-אורגנית באוניברסיטת ברלין ומנהל המעבדה במכון המלכותי.

ארדמן טבע למוות ב-25 ביוני 1910 בעת שיט באגם.

==עבודתו==
===ספריו===
ארדמן האמין שבמעבדות לכימיה על הסטודנטים לעסוק לא רק באנליזה של הניסויים אלא להתנסות גם בהכנות לניסויים, כדרכו של פרידריך ולר. בהתאם לכך הוא פרסם בשנת 1891 את ספרו "Anleitung zur Darstellung chemischer Praparate" שכלל שיעורים בכימיה אי-אורגנית ובשנת 1894 את ספרו "Anleitung zur Darstellung organischer Praparate" שכלל שיעורים בכימיה אורגנית. הספרים זכו להצלחה רבה והביאו את השינוי לה ייחל ארדמן.

בשנת 1898 פרסם ארדמן את ספרו "Lehrbuch der anorganischen Chemie", ספר לימוד בכימיה שזכה להצלחה רבה ויצא בשנת 1906 במהדורה רביעית. הספר תואר כמצטיין בשלמות, דייקנות וקומפקטיות. בספר זה טבע ארדמן את המונח גז אציל. בכתב העת Science כונה הספר "יצירת מופת". בהקדמה לספר הסביר ארדמן את מטרתו להביא בפני הקורא את המידע הקיים בכימיה תוך בירור העובדות במקרים של סתירות והבאת מידע רפואי, גאולוגי, היסטורי וכלכלי.

בשנת 1905 הוציא ביחד עם קותנר ספר על קובעי הטבע.

===מחקריו===
בתחילה עסקו מחקריו של ארדמן בכימיה אורגנית ואי-אורגנית גם יחד. עם וולהרד הוא פרסם את הסינתזה האורגנית שנקראת על שמם: Volhard–Erdmann cyclization, בינואר 1885.

בשנת 1888 הוא המציא את השיטה הראשונה לצביעת פרוות.

בשנת 1898 ביצע ארדמן ניסויים שונים עם אצטילן. ביחד עם קותנר הוא העביר אותו מעל נחושת ספוגית ב-250 מעלות צלזיוס וקיבל פולימר מוצק אמורפי בצבע חום בהיר לו הוא קרא Cuprene. חומר זה נותר מסתורי במשך שנים רבות עד התפתחות המחקר בפולימרי אציטלן. בעקבות מחקריו, ארדמן הציע באותה שנה שיטה לייצור תעשייתי של אצטאלדהיד מאצטילן על ידי העברת האצטילן דרך חומצה גופרתית רותחת בריכוז של כ-45% מעורב בחומצת כספית. השיטה לא הוכנסה לשימוש בגלל שנצילותה הייתה רק כ-5%, ורק לאחר שנתן גרינשטיין שכלל אותה וקבע שיש להפעילו בטמפרטורות נמוכות, היא זכתה לתפוצה רבה. בסכסוך בין גרינשטיין לחברת Chemische Fabrik Griesheim-Elektron טענה החברה שהזכויות על ההמצאה אינן מגיעות לגרינשטיין שכן ארדמן קדמו.

בשנים המאוחרות הוא התמקד בכימיה אי-אורגנית. הוא חקר את הרכב האוויר, במיוחד במצבו הנוזלי. הוא זיהה שחנקן מוצק נמס בטמפרטורה גבוהה ב-20 מעלות מחמצן מוצק והשתמש בתכונה זו להפרדת החמצן מהחנקן. הוא גם המציא שיטה חדשה לבידוד ארגון מהאוויר.

==קישורים חיצוניים==

==הערות שוליים==

קטגוריה:כימאים גרמנים
קטגוריה:גרמנים שנולדו ב-1862
קטגוריה:גרמנים שנפטרו ב-1910
פסקדין (אתר אינטרנט)

פסקדין הוא אתר חדשות משפטי הנמנה עם קבוצת ידיעות אחרונות. האתר כולל מידע משפטי שחלקו בתשלום.

== הקמת האתר ==
פסק דין - אתר המשפט הישראלי, הוקם ב-2000 על ידי עו"ד זאב ולנר אליו הצטרף להקמה ולניהול בפועל בנו - עו"ד שחר ולנר.

== תכנים ושירותים באתר==
* אינדקס עורכי דין במגוון תחומים משפטיים
* מגזין משפטי (חדשות ומאמרים משפטיים)
* מנוע חיפוש לפסיקה. מוצגת רק תחילתו של פסק הדין, ולקראת פסק הדין המלא יש להיות מנוי (בתשלום) או לרכוש את פסק הדין המסוים.
* מנוע חיפוש לחקיקה
* טפסים משפטיים להורדה

== שיתופי פעולה ==
לפסקדין שיתופי פעולה בין היתר עם הגורמים הבאים: לשכת עורכי הדין, אגודת הסטודנטים, ynet, כלכליסט, mako, כיכר השבת, עוקץ, תמא 38, התאחדות בוני הארץ וN12.

== קישורים חיצוניים ==
* 

==הערות שוליים==

קטגוריה:אתרי חדשות ישראליים
קטגוריה:אתרי אינטרנט משפטיים ישראליים
הוועד הפאראלימפי הרוסי

הוועד הפאראלימפי הרוסי (ברוסית: Паралимпийский комитет России) — הוא ארגון ציבורי רוסי המוקדש לייצוג ותמיכת ענפי ספורט נכים ברוסיה, תמיכה בספורטאים נכים והכנתם לקראת המשחקים הפאראלימפיים ותחרויות בינלאומיות אחרות.

הוועד שולח ספורטאים לתחרויות, מבצע הערכות וסיווג הספורטאים, מארגן תחרויות לאומיות בספורט נכים ותומך בהם. מהווה חלק מהוועד הפאראלימפי הבינלאומי. 
== ראשי הוועד ==
*נשיא - ולדימיר פטרוביץ' לוקין
*יו"ר הוועד המנהל, סגנו הראשון של הנשיא - פאבל אלכסייביץ' רוז'קוב
*המזכיר הכללי - מיכאיל טרנטייב 
== ראו גם ==
* הוועד האולימפי הרוסי
* רוסיה במשחקים הפאראלימפיים
== קישורים חיצוניים ==

* 

קטגוריה:רוסיה: ארגוני ספורט
קטגוריה:ספורט נכים
סולטאנה יוסוף

סולטאנה יוסוף ג'אד (השם המלא בערבית: سلطانة يوسف جاد, תעתיק מדויק: סלטאנה יוסף ג'אד; 20 בינואר 1910 – 1 בינואר 1995) הייתה זמרת עיראקית יהודיה.

== ביוגרפיה ==
נולדה למשפחה יהודית בעיר בגדד. משפחתה הייתה ענייה והיא מעולם לא למדה קרוא וכתוב. את הקריירה שלה כזמרת החלה בשנת 1927, לאחר שעברה לבגדאד. בשנת 1941 חזרה למוסול והמשיכה להופיע. כתבו לה גדולי המלחינים בתקופתה, כמו המוזיקאים היהודיים האחים סאלח ודאוד אל-כוויתי. היה לה קול חזק וערב שלא היה אופייני לבנות הדור שלה. סולטאנה יוסוף הרבתה לעסוק במקאמות ובסוגות שירה אותנטיות נוספות והגיעה לרמה גבוהה ביותר בשירתן. היכולות הגבוהות של קולה הציבו אותה בראש זמרי המקאם של עיראק בתקופתה (בשנת 2008 הכיר ארגון אונסק"ו במקאם של עיראק כמורשת תרבותית בלתי מוחשית). היא הקליטה 14 תקליטים.

בשנת 1960 השתתפה בסרט המצרי نهر الحب ("נהר האהבה").

סולטאנה יוסף התאסלמה. בסוף שנות החמישים או תחילת שנות השישים פרשה מחיי האומנות והקדישה את זמנה לעיסוק בדת. במקור אחר היא מספרת שהיא מסתגרת כל היום בביתה במוסול ורק צופה בטלוויזיה. אין ידיעות על חייה בתקופה מאוחרת יותר עד פטירתה בשנת 1995.

== קישורים חיצוניים ==

* [https://www.rai2luxe.info/music-2017/وشلون-اصبر-الروح-المطربة-العراقية-سلطانة-يوسف-Iraqi-song-غناء-عراقي/ הקלטות שירים ששרה סולטנה יוסוף] באתר Rai2Luxe
* [https://www.youtube.com/watch?v=Tn_Nit4N048&feature=share הקלטת השיר وشلون اصبر الروح] באתר יוטיוב
* [http://www.narjesmag.com/news.php?action=view&id=437 سلطانة يوسف.. دعتها أم كلثوم للقاهرة] באתר نرجس

== הערות שוליים ==

קטגוריה:זמרות יהודיות עיראקיות
קטגוריה:אומנים יהודים שפעלו בארצות ערב
קטגוריה:יהודיות שהתאסלמו
קטגוריה:ילידות 1910
קטגוריה:נפטרות ב-1995
ראגנהילדור סטיינון יונסדוטיר

ראגנהילדור סטיינון יונסדוטיר (באיסלנדית: Ragnhildur Steinunn Jónsdóttir; נולדה ב-29 באפריל 1981) היא שחקנית ומנחת טלוויזיה איסלנדית.

==ביוגרפיה==
יונסדוטיר נולדה באיסלנד כבת יחידה להוריה, ב-1991 החלה להתאמן באתלטיקה וב-1998 זכתה בפרס על הישגיה הספורטיביים, היא למדה תקופה פיזיותרפיה באוניברסיטת איסלנד.

ב-2003 היא נבחרה למיס איסלנד, אך לא השתתפה בתחרות מיס תבל, אך השתתפה בתחרות מיס אירופה.

היא נמנית בין מגישי התוכנית "Kastljós", תוכנית החדשות והאירוח הנצפית ביותר באיסלנד, ב-2005 הייתה מועמדת לפרס אדה, פרס הטלוויזיה והקולנוע האיסלנדי בקטגוריית "מנחת הטלוויזיה הטובה ביותר".

ב-2007 הנחתה את תחרות "Söngvakeppni Sjónvarpsins" המהווה את הקדם אירוויזיון האיסלנדי ובנוסף ב-2005 ועד 2007 וב-2011 היא הציגה את הניקוד של איסלנד באירוויזיון.

ב-2007 שיחקה בתפקיד הראשי בסרט "אסטרופיה" כידוענית ואשת חברה שחברה נשלח לכלא, והיא מתחילה לעבוד כמוכרת בחנות, בסרט היא גם ביצעה גרסת כיסוי לשירו של לי הייזלווד "יין קיץ".

ב-2008 החלה להנחות תוכנית לילדים ונוער בערוץ הטלוויזיה הציבורי של איסלנד.

ב-2009 שיחקה בסרט האימה "טבח תצפית הלווייתנים של רייקיאוויק" העוסק בקבוצת תיירים ההולכים לצפות בלווייתנים וביצורים ימיים אך ספינתם מאבדת שליטה, ובנוסף גם גילמה דיילת בסרט ההרפתקאות "Algjör Sveppi og leitin að Villa".

ב-2010 הופיעה בתפקיד קטן בסרט "Mamma Gógó" אודות במאי קולנוע המתמודד עם מחלת אלצהיימר של אמו, הסרט נשלח כנציג האיסלנדי עבור פרס אוסקר לסרט הזר הטוב ביותר.

ב-2011 שיחקה בסרט "אנשים מנומסים" ובאותה שנה הוכרז שתנחה את הגרסה האיסלנדית של נולד לרקוד.

==קישורים חיצוניים==

==הערות שוליים==

קטגוריה:זוכות מיס איסלנד
קטגוריה:מנחות טלוויזיה איסלנדיות
קטגוריה:שחקניות קולנוע וטלוויזיה איסלנדיות
קטגוריה:משתתפות בתחרות מיס אירופה
קטגוריה:משתתפות בתחרות מיס סקנדינביה
קטגוריה:ילידות 1981
שיוח' אל-ערוב

שיוח אל-ערוב (בערבית: شيوخ العروب) הוא כפר פלסטיני בנפת חברון הנמצא עשרה קילומטרים צפונית-מזרחית לחברון. הכפר נמצא בדרום הר חברון. לפי נתוני הלשכה הפלסטינית המרכזית לסטטיסטיקה, הכפר מנה כ-1,550 תושבים בשנת 2007. הוא גובל בכוזיבא ובאירכאן טוראד ממזרח, בבית פג'אר מצפון, בחלחול ובסיעיר מדרום, ובמחנה אל-ערוב ממערב. 
 
ההתיישבות בכפר החלה בשנות ה-50 של המאה ה-19. בשנת 1883 תיאר "סקר ארץ ישראל המערבית" את "ברכת אל ערוב" באופן הבא: "זהו אחד המאגרים העיקריים המזינים את אמת המים המובילה לירושלים, קיימות שתי תעלות המתחברות לעין אל ערוב, אחת מגיעה מברכת קופין, ואחת מעין כוזיבא"
==קישורים חיצוניים==
*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
*[http://vprofile.arij.org/hebron/pdfs/Shuyukh%20Al%20'Arrub%20Village.pdf Shuyukh Al 'Arrub village (fact sheet)], Applied Research Institute - Jerusalem (ARIJ)
*[http://vprofile.arij.org/hebron/pdfs/Shuyukh%20al%20'Arrub.pdf Shuyukh Al 'Arrub village profile], ARIJ
*[http://vprofile.arij.org/hebron/images/Shuyukh%20al%20'Arrub%20Areal%20Photo.jpg Shuyukh Al 'Arrub village aerial photo], ARIJ
*[http://vprofile.arij.org/hebron/pdfs/needsfordevelopment/Shuyukh%20al%20'Arrub_vp_en.pdf The priorities and needs for development in Shuyukh al 'Arrub based on the community and local authorities' assessment], ARIJ
==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
ברדונקיה

ברדונקיה (באיטלקית: Bardonecchia בצרפתית: Bardonèche) היא קומונה ועיירה במטרופולין של טורינו במחוז פיימונטה באיטליה. היא ממוקמת בצידו המערבי של עמק סוזה בסמוך לגבול עם צרפת וידועה כעיירת סקי קטנה. ברדונקיה היא היישוב המערבי ביותר באיטליה.
== גאוגרפיה ==
העיירה, המרוחקת כ-90 ק"מ מטורינו, נמצאת בצומת עמקים ומוקפת בהרים הכוללים פסגות שבחלקן גבוהות מ-3,000 מטר. החלק ההיסטורי של העיר, בורגו וקיו (Borgo Vecchio), נמצא בחלק הגבוה של העיירה, בעוד שהחלק החדש נמצא סביב תחנת הרכבת שבחלקה התחתון של העיירה. העיירה גדלה כתוצאה מפעילות הקשורה לתיירות ולפעילות הקשורה למעבר הגבול עם צרפת הכולל את מנהרת הכביש פריוס ומנהרת הרכבת פריוס המהווה חלק מקו ה-TGV בין פריז ומילאנו. כתוצאה מגידול הפעילות בה צורפו אליה קהילות שבסביבתה וכך הפכה לאחת מהעיירות הגדולות בעמק סוזה. יחידות משנה עירוניות אלו כוללות את העיירות והכפרים: Les Arnauds, Melezet, Millaures, Le Gleise, Beaulard, Grange Horres, La Rho ו-Rochemolles.

ב-2006 שימשה העיירה כאחד משלושת אתרי אולימפיאדת החורף בטורינו, כולל כפר אולימפי שהוכן בעיירה. תחרויות הסנובורד התקיימו בברדונקיה.

במחצית השנייה של העשור השני של המאה ה-21, עם התגברות משבר ההגירה באירופה, הפכה ברדונקיה לנקודת הברחת גבול לחלק מפליטים אלו, בניסיונם לעבור מאיטליה לצרפת. ברדונקיה היא התחנה האחרונה בקו הרכבת המגיע מכיוון מילאנו וטורינו, וממנה מנסים פליטים לחצות ברגל את רכס האלפים שמפריד בין ברדונקיה ובין הכביש המוליך לבריאנסון שבעבר הצרפתי של הגבול.

==קישורים חיצוניים==

* 

==הערות שוליים==

קטגוריה:פיימונטה: ערים
דה טומאזו פנטרה

דה טומאזו פנטרה (באיטלקית: De Tomaso Pantera) היא מכונית-על בתצורת מכונית ספורט, מתוצרת "דה טומאזו" (שם מלא: "De Tomaso Modena SpA") האיטלקית אשר יוצרה בין השנים 1971–1994.

זה הדגם הפופולרי של היצרנית, עם 7,258 יחידות שיוצרו במשך יותר מעשרים שנה.

תאוצת דגם "דה-טומאסו פנטרה" היא בין 0-97 קמ"ש היא 5.5 שניות.

==דגמים==
* "פנטרה" - יוצר בין השנים 1970-1980
* "פנטרה GTSi" - יוצר בין השנים 1990-1993
* "פנטרה GT5" - יוצר בין השנים 1972-1991
* "פנטרה GT5-S" - יוצר בין השנים 1985-1991
* "פנטרה GTS" - יוצר בין השנים 1972-1991
* "פנטרה GTS" - יוצר בין השנים 1972-1991
* "פנטרה L" - יוצר בין השנים 1972-1991, (יוצר מאוגוסט 1972 כמודל "1972½" אשר הוגדר "מודל לוקסוס" (luxury)
* "פנטרה SI" - יוצר בין השנים 1991-1993
* "פנטרה SI Targa" - יוצר בין השנים 1993-1994

== תמונות ==
<gallery mode="packed" heights="100">
קובץ:De Tomaso Pantera (8531809517).jpg | "דה טומאזו פנטרה"
קובץ:De Tomaso Pantera (4550678025).jpg | "דה טומאזו פנטרה"
קובץ:1971 DeTomaso Pantera.jpg | "דה טומאזו פנטרה"
קובץ:Detomaso Pantera Interior.JPG | "דה טומאזו פנטרה" - מבט לתא הנהג
קובץ:De Tomaso Pantera 9000-series interior.jpg | "דה טומאזו פנטרה" סדרה "9000" - מבט לתא הנהג
קובץ:De Tomaso Pantera (Kirchzarten) jm21393.jpg | "דה טומאזו פנטרה"
קובץ:De Tomaso Pantera GT5 2.jpg | "דה טומאזו פנטרה" דגם "GT5"
קובץ:De Tomaso Pantera GT5.jpg | "דה טומאזו פנטרה" דגם "GT5"
קובץ:DeTomasoPantera-side.jpg | "דה טומאזו פנטרה" דגם "GT5-S"
קובץ:DeTomasoPantera-front.jpg | "דה טומאזו פנטרה" דגם "GT5-S"
קובץ:AutoClássico 2014 DeTomaso DSCN1623 (15843215634).jpg|"דה טומאזו פנטרה" דגם "GTS"
קובץ:1973 DeTomaso Pantera (931878587).jpg | "דה טומאזו פנטרה" דגם "L"
קובץ:De Tomaso Pantera (1366702059).jpg | "דה טומאזו פנטרה" - מבט למנוע
</gallery>

<gallery mode="packed" heights="150">
קובץ:De Tomaso Pantera (1974).ogg | בקרת עוצמת שמע - מנוע "דה טומאזו פנטרה"

</gallery>

==ראו גם==
* דה טומאזו ואלה-לונגה
* דה טומאזו Deauville
* דה טומאזו Mangusta
* דה טומאזו 505/38
* דה טומאזו לונגצ'אמפ

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1971
קטגוריה:מכוניות על
קטגוריה:מכוניות מנוע מרכזי
קטגוריה:מכוניות ספורט
קטגוריה:כלי רכב איטלקיים
פנטרה
אוט טאנק

אוט טאנק (באסטונית: Ott Tänak, נולד ב-15 באוקטובר 1987) הוא נהג מרוצי ראלי אסטוני המתחרה באליפות העולם בראלי עבור קבוצת יונדאי מוטורספורט. זכה באליפות בעונת 2019.

==קריירת מרוצים==
טאנק החל את קריירת המרוצים באליפות אסטוניה בראלי וזכה בתואר בשנים 2008 ו-2009. בראלי פורטוגל של עונת 2009 ערך את הבכורה באליפות העולם בראלי וסיים במקום ה-20. באותה השנה נכלל בתוכנית "Pirelli Star Driver", דבר שהקנה לו זכות להשתתפות בשישה מרוצים בעונת 2010 של אליפות העולם. בראלי פינלנד וראלי בריטניה רשם ניצחונות בקטגוריית ה-PWRC ובראלי צרפת סיים במקום השני בקטגוריה.

בעונת 2011 התחרה בשבעה מרוצים כשהוא נוהג בפורד פיאסטה S2000 בקבוצת MM MotoSport. בראלי מקסיקו, המרוץ הראשון בו השתתף בעונה, סיים במקום השלישי בקטגוריית ה-SWRC ובמקום העשירי בדירוג הכללי וצבר נקודת אליפות ראשונה. בראלי איטליה סיים במקום השביעי הכללי ורשם ניצחון ראשון בקטגוריה. את היום הראשון של ראלי יוון סיים כמוביל, אך התהפכות בסטייג' הפותח של היום השני אילצה אותו לפרוש. צמד ניצחונות בגרמניה וצרפת הציבו אותו במקום השני בקטגוריה לקראת מרוץ סיום העונה, בפער של 6 נקודות מיוהו האנינן המוביל. בסטייג' הפותח של ראלי ספרד פגע בסלע. בשל הפגיעה נאלץ להתחיל מחדש את המרוץ, אך איבד את הסיכוי לזכות באליפות.

במרוץ סיום העונה התחרה עבור קבוצת אם ספורט, בה חתם לקראת עונת 2012, עונתו המלאה הראשונה באליפות. ההישג הטוב בעונה הושג בראלי איטליה אותו סיים במקום השלישי. פודיום ראשון בקטגוריה הבכירה. את העונה סיים במקום השמיני בדירוג הכולל.

בעונת 2013 עזב את קבוצת אם ספורט ונותר ללא קבוצה באליפות העולם. במהלך השנה התחרה באליפות אסטוניה, אותה סיים במקום השני. לקראת עונת 2014 עבר להתחרות עבור קבוצת DMACK בקטגוריית WRC2 והתחרה בשני מרוצים בקטגוריה הבכירה עבור אם ספורט. לאחר שנה בקטגוריה המשנית שב להתחרות בקבוצת אם ספורט כמחליפו של מיקו הירבונן. במהלך העונה הצליח לשחזר את הישגו הטוב ביותר, כשסיים שלישי בראלי פולין. לקראת עונת 2016 שב לקבוצת DMACK. בראלי פולין היה קרוב להשיג ניצחון ראשון, אך טעות בסטייג' הלפני אחרון איפשרה לאנדריאס מיקלסן לנצח את המרוץ בעוד טאנק מסיים שני. בהמשך העונה סיים במקום השני גם בראלי בריטניה.

עונת 2017 היוותה עונת פריצה. טאנק שב לקבוצת אם ספורט לצידו של סבסטיאן אוז'ייה. את העונה פתח עם מקום שלישי במונקו ומקום שני בשוודיה והוסיף פודיום שלישי בארגנטינה. בראלי איטליה השיג ניצחון ראשון בקריירה ובראלי גרמניה הוסיף את השני. את העונה סיים במקום השלישי אחרי אוז'ייה ותיירי נויביל.

מעברי הקבוצות המשיכו גם לקראת עונת 2018 בה חתם בקבוצת טויוטה.

==קישורים חיצוניים==

* 

==הערות שוליים==

קטגוריה:נהגי מכוניות מרוץ אסטונים
קטגוריה:אלופי העולם בנהיגת ראלי
קטגוריה:נהגי קבוצת יונדאי מוטורספורט
קטגוריה:אליפות העולם בראלי: נהגים
קטגוריה:אסטונים שנולדו ב-1987
קורנרסטון און-דימנד

קורנרסטון און-דימנד (באנגלית: Cornerstone OnDemand) היא חברת תוכנה אמריקאית לניהול משאבי אנוש.

מטה החברה יושב בסנטה מוניקה, קליפורניה.

== היסטוריה ==
החברה נוסדה בשנת 1999 על ידי שלושה שותפים, אדם מילר (המשמש גם כמנכ"ל החברה), פרי וולאק וסטיבן סימור, ונקראה בתחילה CyberU.

בשנת 2007 היא גייסה 32 מיליון דולר בסבב גיוס ראשון שהובל על ידי שתי קרנות: Bessemer Venture Partners ו Bay Partners.

בשנת 2011 החברה גייסה 136.5 מיליון דולר בהנפקה ראשונית לציבור בבורסת הנאסד"ק (IPO). בשנת 2021 נרכשה החברה על ידי קרן השקעות פרטיות Clearlake Capital Group.

ב- 2012 היא רכשה את חברת Sonar6, חברת ענן לניהול גיוס לעסקים קטנים ב 14 מיליון דולר.

באוקטובר 2014 היא רכשה את חברת Evolv, חברה לניתוח נתונים ב 42.5 מיליון דולר.

לקורנרסטון יש אלפי לקוחות בניהם: Hitachi, Princess Cruise lines, Ohio State University and Fruit of the Loom ועשרות מיליוני משתמשים ב 191 מדינות בכ-40 שפות.

ב-2017 נבחרה החברה לאחת מ-25 מקומות העבודה הטובות ביותר לעבוד בהם באזור מפרץ סן פרנסיסקו.

לקורנרסטון קרן חדשנות שמשקיעה בחברות סטרט אפ בתחום משאבי אנוש. היא השקיעה עד כה במספר חברות ביניהם: One Month, Rallyteam, Strive וWorkpop.

== מוצרים ==
החברה מפתחת ומשווקת מספר מודולים שבנויים על בסיס הפלטפורמה של קורנרסטון.
* ניהול תיקי עובדים (HR Core)
* ניהול גיוס וקליטת עובדים (Recruitment)
* מערכת לניהול למידה (LMSׂׂׂ)
* הערכת עובדים (Performance)
לחברה יש פלטפורמת פיתוח המיועדת בעיקר לאינטגרציות הנקראת Cornerstone Edge.

== קורנרסטון בישראל ==
מנכ״ל קורנרסטון ישראל משנת 2007, שנת הקמת החברה בישראל, הוא אורן יצחקי. 

לקורנרסטון פעילות בישראל המיוצגת על ידי חברת מטריקס וטלנטק. החברה מחזיקה מרכז פיתוח ותמיכה ברמת החייל בתל [https://www.secrettelaviv.com/best/cool-israeli-companies/cornerstone-ondemand אביב].

בין לקוחותיה בישראל: חברת השילוח UPS, נובל אנרג'י ECI, NICE .

== קישורים חיצוניים ==
* 

== הערות שוליים ==

קטגוריה:חברות תוכנה אמריקאיות
קטגוריה:חברות אמריקאיות שנסחרו בנאסד"ק
קטגוריה:משאבי אנוש
יששכר אצראף

הרב יששכר אצראף (1817–1892) היה ראש ישיבה, אב בית דין ורבה של סלא שבמרוקו, ובסוף ימיו מנהיג העדה המערבית בירושלים ואב בית הדין שלה.

==ביוגרפיה==
נולד בסלא שבמרוקו בשנת 1817 (ה'תקע"ז). כשבגר, שימש כראש ישיבה מקומית, והעמיד תלמידים רבים, שחלקם הפכו לרבנים מפורסמים, ואחד מהם היה הרב רפאל אנקאווה, שגם נישא בהמשך לבתו.

לאורך המחצית השנייה של המאה ה-19, שימש הרב אצראף כרבה הראשי של סלא, כמנהיגה הרוחני, וכאב בית הדין המקומי. בתקופה זו קיים גם קשרים הדוקים עם נכבדים ואישי דת מוסלמיים, שאיתם היה נפגש ומקריא לפניהם את ספרי הרמב"ם, ומקיים עמם דיונים בנוגע לדתם.

את השנים האחרונות של חייו רצה הרב אצראף לבלות בארץ ישראל, אולם בני הקהילה ביקשו שלא יעזבם. לבסוף, הצליח לשכנעם שברצונו לעלות לקבר אביו שבסטאת, ומשם המשיך לארץ ישראל.

בשנת 1880 (ה'תר"ם) הגיע לירושלים, והשתכן בה. עם הגעתו, החל להיות מעורה בפעילות ציבורית בעיר, ואת תפקידיו כמנהיג בסלא החל למלא תלמידו וחתנו רבי רפאל אנקאווה.

לאחר פטירת מנהיג העדה המערבית בירושלים, הרב רפאל אלעזר בן טובו, מונה הרב אצראף לשמש תחתיו כמנהיג העדה וכאב בית הדין שלה. בשנות כהונתו, זכו אנשי העדה לרווח כלכלי, וענייני העדה התנהלו ללא מחלוקות.

הלך לעולמו ב-19 באוגוסט 1892 (כ"ו באב ה'תרנ"ב), ונקבר בהר הזיתים.

את מקומו בהנהגת העדה המערבית החליפו הרבנים משה מלכא ונחמן בטיטו.

מצבת קברו, שבמשך השנים ניזוקה, חודשה והוחלפה באמצע העשור השני של המאה ה-21.

נכדו היה הרב מיכאל יששכר אנקווה.

==קישורים חיצוניים==
* [https://issuu.com/amitmeir59/docs/1__________________________________/2?ff=true תולדות חייו], באתר issuu, עמ' 27–32
*קנת ל' בראון, [https://www.ybz.org.il/_Uploads/dbsAttachedFiles/Article_4.2(1).pdf מלאח ומדינה], עמ' 45
* עלון [http://sfile-pull.f-static.com/image/users/189578/ftp/my_files/תפארת%20אבות%20-%20פרשת%20דברים%20-%20תשעו%20-%20digital.pdf?id=28337154 תפארת אבות], עמ' 4, בתוך תולדות חייו של הרב רפאל אנקווה
* [https://mountofolives.co.il/he/deceased_card/יששכר-אצראף/ כרטיס נפטר] באתר הר הזיתים
* יעקב ברנאי, [http://moreshet-morocco.com/archives/category/יהודי-צפון-אפריקה-וארץ-ישראל/page/4 רבני ופרנסי העדה המערבית בסוף המאה הי"ט], בתוך הספר יהודי צפון־אפריקה וארץ ישראל, באתר מורשות מרוקו

==הערות שוליים==

קטגוריה:אבות בתי דין
קטגוריה:אנשי ועד העדה המערבית בירושלים
קטגוריה:אנשי עליות קדומות לארץ ישראל
קטגוריה:ירושלים: רבנים
קטגוריה:עולים לארץ ישראל בשנים 1800–1881
קטגוריה:ראשי ישיבה מרוקאים
קטגוריה:רבנים מרוקאים
אל-חילה

אל-חילה (בערבית: الحيلة) הוא כפר פלסטיני הממוקם בנפת חברון, שמונה ק"מ מדרום לחברון. הכפר נמצא בדרום הר חברון. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 1,277 תושבים.

==קישורים חיצוניים==
<div class="mw-content-ltr">
*[http://www.palestineremembered.com/GeoPoints/al_Heila_8457/index.html Welcome To al-Heila]
*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
*[http://vprofile.arij.org/hebron/pdfs/Al%20Heila.pdf Al Heila Village (Fact Sheet)]
*[http://vprofile.arij.org/hebron/pdfs/Al%20Heila_pro.pdf Al Heila Village Profile]
*[http://vprofile.arij.org/hebron/images/Al%20Heila%20Areal%20Photo.jpg Al Heila Village Area Photo]
*[http://vprofile.arij.org/hebron/pdfs/needsfordevelopment/Al%20Heila_vp_en.pdf The priorities and needs for development in Al Heila village based on the community and local authorities’ assessment]
</div>

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
מג'ד (כפר)

מג'ד (בערבית: خربة المجد) הוא כפר פלסטיני הממוקם שמונה עשרה ק"מ דרומית מערבית לחברון. הכפר נמצא בנפת חברון בדרום יהודה ושומרון. לפי נתוני הלשכה הפלסטינית המרכזית לסטטיסטיקה, האוכלוסייה מנתה 1,925 תושבים בשנת 2007. בשנת 1883 תיאר "סקר ארץ ישראל המערבית" את המקום, כ"מערות, בורות, ופיר, אשר נראה שקפלה עמדה שם".

==קישורים חיצוניים==
<div class="mw-content-ltr">
*[http://www.palestineremembered.com/GeoPoints/Khirbat_al_Majd_2121/index.html Welcome To Khirbat al-Majd]
*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
*[http://vprofile.arij.org/hebron/pdfs/Al%20Majd.pdf Al Majd Village (Fact Sheet)], המכון למחקר יישומי - ירושלים (ARIJ)
*[http://vprofile.arij.org/hebron/pdfs/Al%20Majd_pr_en.pdf Al Majd Village Profile], ARIJ
*[http://vprofile.arij.org/hebron/images/Al%20Majd%20Areal%20Photo.jpg Al Majd Village Area Photo], ARIJ
*[http://vprofile.arij.org/hebron/pdfs/needsfordevelopment/Al%20Majd_vp_en.pdf The priorities and needs for development in Al Majd village based on the community and local authorities’ assessment], ARIJ
</div>

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
אום אל-ח'יר

אום אל-ח'יר (בערבית: أم الخير; בתעתיק מדויק: אם אלח'יר) הוא כפר פלסטיני הממוקם בנפת חברון שבמרכז חבל יהודה. הוא מאוכלס על ידי 36 משפחות, המונות יחד כ-200 בני אדם. בשנת 1883 תואר מקום הכפר ב"סקר ארץ ישראל המערבית" כ"ערימות של אבנים" במקום שאז היה נקרא ראג'ם אום ח'יר.

פלסטינים שישראל גירשה מתל ערד התיישבו במקום ב-1962, לאחר שרכשו את הקרקע מתושבי הכפר הפלסטיני יטא.

ב-1981 הוקמה סמוך לכפר ההתנחלות כרמל.

ב-5 בינואר 2022 הגיעה לכפר משאית גרר בשירות משטרת ישראל להחרים מכוניות פלסטיניות ללא רישוי. אחת מהן דרסה את סלימאן האדלין, שעה שהפגין במקום והפקירה אותו בצד הדרך. הוא מת מפצעיו כעבור 12 יום.

==קישורים חיצוניים==

<div class="mw-content-ltr">
*[http://www.taayush.org/?cat=52 Articles] on Ta'ayush website
*[http://vprofile.arij.org/hebron/pdfs/Al%20Faqir_pro.pdf Al Faqir (Umm al Kheir) Village Profile], Applied Research Institute–Jerusalem (ARIJ)
*[http://vprofile.arij.org/hebron/pdfs/needsfordevelopment/Al%20Faqir_vp_en.pdf The priorities and needs for development in Al Faqir (Umm al Kheir) village based on the community and local authorities’ assessment], ARIJ
*Survey of Western Palestine, map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
</div>

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
סטארגייט מקורות

סטארגייט מקורות (באנגלית: Stargate Origins) היא סדרת רשת אמריקאית מסוגת המדע בדיוני וההרפתקאות שהופקה כחלק מזיכיון סטארגייט של מטרו גולדווין מאייר. הסדרה מבוססת על הסרט "סטארגייט" משנת 1994 של רולנד אמריך ודין דבלין וסדרת ההמשך "סטארגייט SG-1". הסדרה הוכרזה ב-20 ביולי 2017 בכנס קומיק-קון, סן דייגו לציון 20 שנה ליציאת הסדרה. הסדרה כוללת 10 פרקים קצרים באורך של עשר דקות כל אחד. הסדרה מרחיבה על היקום המקורי של סטארגייט ובעיקר על סיפור מציאתו של הסטארגייט על כדור הארץ. הקרנת הבכורה של הסדרה התרחשה ב-14 בפברואר 2018 בשירות בתשלום של MGM הנקרא "סטארגייט קומאנד". הסדרה משמשת כסדרת פריקוול לסרט הקולנוע ולסדרת הטלוויזיה.

== עלילת הסדרה ==
קתרין לאנגפורד הצעירה נמצאת עם אביה הארכאולוג בגיזה שבמצרים, לאחר שזה האחרון חשף את מיקומו של הסטארגייט ומנסה להבין את משמעותו ותפקודו עבור המצרים הקדמונים. במהלך מלחמת העולם השנייה ובהיעדר תקציב להמשך המחקר נתקלים קתרין ואביה בקצין נאצי שחפץ בסטארגייט לשם קידום האינטרסים של גרמניה הנאצית. הקצין הנאצי לוקח את אביה דרך הסטארגייט ולמעשה שואב את קתרין למסע מפתיע בעקבות המסתורין שמאחורי הסטארגייט, במטרה להציל את אביה ואת כדור הארץ מכוחות האופל.

== שחקנים ==
* אלי גל - קתרין לאנגפורד הצעירה
* קונור טריניר - פרופסור פול לאנגפורד, אביה של קתרין והארכאולוג שמצא את הסטארגייט בגיזה שבמצרים.
* עיילאם אוריאן - דוקטור וילהלם ברוק, קצין נאצי רם דרג, האנטגוניסט העיקרי בסדרה.
* פיליפ אלכסנדר - סרן ג'יימס בייל, קצין בריטי שמוצב במצרים.
* שוואן אלאדין - וואסיף, מקומי מצרי ומורה דרך.
* דניאל ראשיד - קאסוף, צעיר מכוכב אבידוס. דמותו המבוגרת של קאסוף גולמה בידי אריק אבארי בסרט הקולנוע "סטארגייט" ובעונות הראשונות של סדרת הטלוויזיה "סטארגייט SG-1".

==קישורים חיצוניים==
* 
* 

==הערות שוליים==

קטגוריה:סדרות מדע בדיוני אמריקאיות
קטגוריה:סטארגייט
קטגוריה:סדרות טלוויזיה אמריקאיות שעלו לשידור בשנות ה-2010
אריאן קאוילי

דורכת ענבים בפסטיבל היין השנתי שמתקיים בנגורנו קרבאך, שנת 2016.]]
אריאן בו קאוילי (באנגלית: Arianne Bo Caoili; 22 בדצמבר 1986 – 30 במרץ 2020) הייתה שחמטאית אוסטרלית ילידת הפיליפינים בדרגת אמן בינלאומי לנשים. זכתה באליפות השחמט באוקיאניה שהתקיימה בשנת 2009 והשתתפה בשבע אולימפיאדות שחמט.

== קריירת שחמט ==
אריאנה קאוילי, 2008.
קאוילי נולדה במנילה שבפיליפינים והחלה לשחק שחמט בגיל 6. ב-22 בדצמבר 2000 היא זכתה באליפות אסיה מתחת לגיל 16 בתחרות שהתקיימה בבגאק, שבפיליפינים. בשנה לאחר מכן, צברה 5.5 נקודות מ-9 אפשריות בתחרות "קונקה דלה פרסולה" שבאיטליה. ברשימת הדירוג של פיד"ה באוקטובר 2002, השיגה קאוילי את ניקוד השיא שלה - מד כושר של 2309.

בשנת 2004 עברה קאוילי להתגורר באוסטרליה, והחלה לייצג אותה בתחרויות השחמט. בשנת 2009, היא זכתה בתחרות השחמט הקלאסית של לונדון לנשים לאחר שצברה 8 נקודות מ-9 אפשריות, שתי נקודות לפני המקום השני. באותה שנה, זכתה קאוילי באליפות שחמט לנשים באוקיאניה וכתוצאה מזכייה זו העפילה לאליפות העולם לנשים בשנת 2010. עם זאת, בחרה שלא להשתתף בתחרות זו.

הפסיקה להיות שחמטאית פעילה בספטמבר 2015.

== באולימפיאדת השחמט ==
בין השנים 1984 ל-2014 השתתפה אריאן קאוילי ב-7 אולימפיאדות שחמט:<ref></ref>
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 2000||1 ||הפיליפינים|| 2113||5 מ-11||4+ 2= 5-||45.5|| 40 קבוצתי, 59 אישי
|-
| 2002||1 ||הפיליפינים|| 2309||7.5 מ-13||7+ 1= 5-||57.7|| 64 קבוצתי, 27 אישי
|-
| 2004||2 ||אוסטרליה|| 2250||3 מ-10||2+ 2= 6-||30.0|| 47 קבוצתי, 51 אישי
|-
| 2006||3 ||אוסטרליה|| 2169||4 מ-9||4+ 0= 5-||44.4|| 54 קבוצתי, 69 אישי
|-
| 2008||1 ||אוסטרליה|| 2170|||5 מ-10||4+ 2= 4-||50.0|| 63 קבוצתי, 46 אישי
|-
| 2010||1 ||אוסטרליה|| 2243||6 מ-11||5+ 2= 4-||54.5|| 46 קבוצתי, 52 אישי
|-
| 2012||1 ||אוסטרליה|| 2204||4 מ-9||3+ 2= 4-||44.4|| 50 קבוצתי, 47 אישי
|}

== הופעות בטלוויזיה ==
קאוילי הייתה אחת המשתתפות בעונה החמישית של תוכנית הטלוויזיה "רוקדים עם כוכבים" האוסטרלית. שותפה המקצועי בריקודים היה הרקדן קרמלו פיזינו, הזוג סיים במקום השני.

באחד הפרקים של תוכנית הטלוויזיה "דיל או לא דיל" ניצחה קאוילי באחת התחרויות וזכתה במכונית.

== חיים אישיים ==
בן זוגה של קאוילי מאז 2008 היה לבון ארוניאן, מהשחמטאים המובילים בעולם. הם נפגשו לראשונה בשנת 1996, באליפות העולם לנוער בלאס פאלמאס, והכירו ב-2006 על ידי חברם המשותף אלכס ווהל. ב-2015 השניים התארסו וב-30 בספטמבר 2017 התחתנו בארמניה במנזר סאגמוסקאנק בן המאה ה-13, בהשתתפותם של נשיא ארמניה סרז' סרקזיאן ואשתו ריטה סרקזיאן.

קאוילי דיברה מספר שפות באופן שוטף, ולמדה לתואר דוקטור באוניברסיטה גרמנית. עבודת הדוקטורט שלה עסקה ב"מדיניות החוץ הרוסית, ובמיוחד קשריה הכלכליים והעסקיים עם ארמניה ברמת המדינה וברמה הפרטית". היא עבדה כיועצת בחברת ייעוץ עולמית. משנת 2013 ועד מותה בשנת 2020 קאוילי התגוררה ועבדה בארמניה.

קאוילי נפטרה ב-30 במרץ 2020, לאחר שנפצעה באורח קשה בתאונת דרכים כשבועיים קודם לכן.

== קישורים חיצוניים ==

* 

== הערות שוליים ==
<div style="direction: ltr;">

</div>

קטגוריה:אמנים בין-לאומיים לנשים
קטגוריה:שחמטאיות פיליפיניות
קטגוריה:שחמטאיות אוסטרליות
קטגוריה:הרוגי תאונות דרכים
קטגוריה:אוסטרליות שנולדו ב-1986
קטגוריה:אוסטרלים שנולדו ב-1986
קטגוריה:אוסטרליות שנפטרו ב-2020
קטגוריה:אוסטרלים שנפטרו ב-2020
You Want It Darker (שיר)

300px
"You Want It Darker" (מילולית: אַתָּה רוֹצֶה זֹאת אפל יותר) הוא שיר (סינגל) של המשורר והמוזיקאי הקנדי לאונרד כהן. השיר יצא לאור ב-21 באוקטובר 2016.

You Want It Darker הוא שיר הנושא מתוך האלבום של כהן הנושא את אותו השם. שיר זה זיכה את האמן בפרס גראמי עבור ביצוע שיר הרוק הטוב ביותר. בשיר משלב כהן חלקים מתפילת החזן ביום הכיפורים.

== תיאור השיר ==

זהו אחד משיריו האחרונים של כהן מהאלבום שהתפרסם שבועות ספורים לפני מותו. במילות שיר זה מטיח כהן אמיתות בפני האל, לצד ציטוטים והפניות למקורות ביהדות (מוטיב הקיים גם בשירים אחרים של כהן).

בשיר You Want It Darker מארח כהן את החזן ומקהלת בית הכנסת של ילדותו, בית הכנסת שער השמיים שבעיר מונטריאול. שיתוף פעולה מוזיקלי זה, שבמרכזו המלה "הנני" ולצדה מילות תפילת הקדיש, היה הדרך בה בחר כהן להיפרד מן העולם.

בשנים האחרונות לפני מותו נהג כהן להתכתב עם גדעון צלרמאייר (Zellermayer Gideon), החזן בבית הכנסת אותו בנה סבו של כהן ואליו הלך כהן בילדותו. גם בתקופות עמוסות בקריירה שלו, כשהוא חווה תחייה מאוחרת בקריירה שלו וקהל רב אשר שב לנכוח בהופעותיו, הקפיד כהן להתכתב עם צלרמאייר.

בחירתו של כהן לשלב בשיר את מקהלת בית הכנסת ואת צלרמאייר, מהווה גם היא הוכחה נוספת לאהבה הרבה שגילה כהן לדת היהודית, כמו גם בולטת כמעשה חריג במונחים מוזיקליים. לאורך הקריירה שלו הקפיד כהן ללהק זמרות לקולות רקע, ואילו כאן הייתה זו אחת הפעמים הבודדות בהן ביכר מקהלת בית כנסת כל-גברית על פני שירת נשים. מאוחר יותר ציווה כהן כי צלרמאייר יערוך את טקס הלוויה שלו.

== הופעות במדיה אחרת ==
בשיר נעשה שימוש בקדימון של משחק הווידאו Assassin's Creed Origins בשנת 2017, וכמו כן בסיום הפרק השלישי של העונה השלישית של תוכנית הטלוויזיה "מיליארדים" ועוד.

== מיצג ==
במלאת שנה לפטירתו של כהן, עלה בלובי מוזיאון העם היהודי - בבית התפוצות מיצג המבוסס על השיר.

המיצג מורכב מקטעים מתוך סרט דוקומנטרי שיצרה הטלוויזיה הקנדית בשנת 1964, ומצילום של דמויות מרכזיות בתרבות והאמנות הישראלית: אתי אנקרי, יואב קוטנר, מלך זילברשלג ועוד, שמאזינות לשיר, כשברקע קולו של לאונרד כהן.

== קישורים חיצוניים ==
* 
* [https://musicbrainz.org/recording/206feb71-4841-4abe-85ca-8e0c622d308c מידע על השיר] באתר מיוזיק בריינז
* [http://www.metrolyrics.com/you-want-it-darker-lyrics-leonard-cohen.html מילות השיר] באתר MetroLyrics

== הערות שוליים ==

קטגוריה:שירי 2016
קטגוריה:שירי לאונרד כהן
סוף הפאקינג עולם (סדרת טלוויזיה)

סוף הפאקינג עולם (באנגלית: ) היא סדרת טלוויזיה שחורה בריטית המבוססת על רומן באותו שם מאת צ'ארלס פורסמן. התוכנית בעלת שמונה הפרקים שודרה בבריטניה ב-All 4 (פלטפורמת הוידאו על פי דרישה של ערוץ 4) ב-24 באוקטובר 2017, ובנטפליקס העולמית ב-5 בינואר 2018. הסדרה מספרת על ג'יימס (אלכס לות'ר), בן 17 שמאמין שהוא פסיכופת, ואליסה (ג'סיקה ברדן), חברתו המרדנית לכיתה הרואה בג'יימס הזדמנות להימלט מחייה שלה. הסדרה מבוססת על המיני-קומיקס של פורסמן "סוף הפאקינג עולם", אשר הפך לספר בשנת 2013. יוצר הסדרה ג'ונתן אנטוויסט יצר איתו קשר על יצירת סרט, אך במקום זאת החליט על יצירת סדרת טלוויזיה.

ב-21 באוגוסט 2018 אושר שהסדרה תמשיך לעונה שנייה, וב-5 בנובמבר 2019 עלתה העונה השנייה לשידור בנטפליקס. לפני עליית העונה השנייה, קובל הודיעה שאין בכוונתה ליצור עונה שלישית לסדרה.

== עלילה ==
ג'יימס הוא נער בן 17 שמאמין שהוא פסיכופת. הוא הורג חיות כתחביב, אבל מתחיל להשתעמם מהתחביב. הוא מחליט שהוא רוצה לנסות להרוג אדם. הוא מחליט שהוא רוצה להתנסות על אליסה, בת כיתתו בת 17, מרדנית, עם בעיות משלה. היא מציעה שהם יברחו יחד, בתקווה להרפתקה הרחק מחיי הבית הסוערים שלה, וג'יימס מסכים כשכוונתו למצוא הזדמנות להרוג אותה. הם יוצאים לטיול כביש ברחבי אנגליה, ומפתחים מערכת יחסים תוך סדרה של היתקלויות בדרכם.

== דמויות ==
==== דמויות ראשיות ====
* אלכס לות'ר בתפקיד ג'יימס, נער בן 17 שמאמין שהוא פסיכופת. ג'ק ויאל מגלם את ג'יימס הצעיר.
* ג'סיקה בארדן בתפקיד אליסה, נערה מרדנית. הולי ביצ'י מגלמת את אליסה הצעירה.
* ג'מה וילן בתפקיד יוניס נון, בלשית החוקרת את הרצח של קלייב.
* וונמי מוסקו בתפקיד טרי דארגו, שותפתה הנוקשה של יוניס במשטרה.
* סטיב אורם בתפקיד פיל, אביו של ג'יימס.
* כריסטין בוטומלי בתפקיד גוון, אמה של אליסה.
* נאווין צ'אודרי בתפקיד טוני, אביה החורג של אליסה.
* בארי וורד בתפקיד לזלי פולי, אביה סוחר הסמים של אליסה.

==== דמויות משניות ====
* קיירסטון וורינג בתור דבי, החברה לשעבר של לזלי שעמו יש לה ילד.
* ג'ף בל בתור מרטין, איש משפחה שנותן לג'יימס ואליסה טרמפ.
* אלכס סוייר בתור טופר, נער צעיר שאליסה פוגשת, היא מזמינה אותו לשכב איתה אך לאחר מכן דוחה אותו.
* ג'ונתן אריס בתור ד"ר קלייב קוך, סופר, פרופסור, רוצח סדרתי של נשים, ג'יימס רוצח אותו.
* איילין דייוויס בתור פלורה, אמו של קלייב.
* ארל קייב בתור פרודו, עובד אומלל בתחנת דלק.
* פליסיטי מונטגיו מנהלת תחנת הדלק.
* אלכס בקט כג'ונו, אחד הלקוחות של לזלי.
* ליאון אנור כאמיל, מאבטח בחנות שאליסה נתפסה גונבת בו.
* מאט קינג בתור בלש שג'יימס ניגש אליו לספר על אמו שהתאבדה.
* קלי הריסון כאמו המתה של ג'יימס.
* זרינה אימסרוביק בתור האח התינוק של אליסה.

== סקירה ==

== ראו גם ==
* זה מה שחסר לי עכשיו (סדרת טלוויזיה)

==קישורים חיצוניים==

* 

קטגוריה:סדרות נעורים בריטיות
קטגוריה:קומדיות שחורות
קטגוריה:דרמות קומיות
קטגוריה:נטפליקס: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות שעלו לשידור בשנות ה-2010
רוברט ויטאקר

רוברט ויטאקר (נולד ב-1952) הוא עיתונאי ומחבר ספרי עיון אמריקני, הכותב בעיקר על רפואה ועל פסיכיאטריה.

ויטאקר היה כתב לנושאי רפואה בעיתון "אלבני טיימס יוניון" במדינת ניו יורק מ-1989 עד 1994. ב-1992 התקבל לתוכנית המלגות המיוחדת לעיתונאים מומחים לצורך העמקת מחקרם במסגרת המכון הטכנולוגי של מסצ'וסטס. לאחר מכן הפך לאחראי על פרסומי בית הספר לרפואה של אוניברסיטת הרווארד. בשנת 1994 ייסד חברת הוצאה לאור סנטר-ווטש שסקרה את שדה הניסויים הקליניים. החברה נרכשה על ידי תאגיד תומסון בשנת 1998.

ב-2001 כתב את ספרו הראשון Mad in America על מחקרים פסיכיאטריים ועל תרופות.

ב-2002 פרסם ב-USA Today את המאמר "תרופות פסיכיאטריות עלולות לחבל בהחלמה". ב-2004 פרסם מאמר בכתב העת Medical Hypotheses שכותרתו "המקרה של תרופות אנטי-פסיכוטיות: 50 שנה של פגיעה העולה על התועלת". ב-2005 פרסם בכתב העת Ethical Human Psychology and Psychiatry את מחקרו "אנטומיה של מגפה: תרופות פסיכיאטריות ועלייתן המפליאה של מחלות הנפש באמריקה".

ב-2008 הופיע בסרט Take These Broken Wings: Recovery from Schizophrenia Without Medication העוסק בבעייתיות של מתן תרופות בטיפול במחלות הנפש.

ב-2010 הוציא לאור את ספרו אנטומיה של מגפה. הספר זכה בפרס יוקרתי לעיתונאות חוקרת לשנת 2010. הספר חוקר מדוע מספר חולי הנפש באמריקה עולה בהתמדה חרף מה שמכונה המהפכה הפסיכו-פרמקולוגית. התזה העיקרית של ויטאקר היא כי התרופות הפסיכיאטריות גורמות במקרים רבים בשימוש ממושך להחרפת הפגיעה: לנזקים בריאותיים, להתכווצות נפח המוח ולרגישות יתר להתקפים נוספים. למרות תוצאות אלה בכמה מחקרים בולטים בשנות ה-70 וה-80 החלו חברות התרופות כגון אלי לילי, יחד עם האיגוד הפסיכיאטר האמריקני לקדם תרופות אלה באופן אגרסיבי יותר. פסיכיאטרים אקדמיים בולטים רבים פעלו כמובילי דעה מרכזיים בחברות התרופות וקיבלו מיליוני דולרים.

ב-2015 הוציא לאור עם ליסה קוסגרוב את הספר Psychiatry Under the Influence - Institutional Corruption, Social Injury, and Prescriptions for Reform.

מייסד אתר האינטרנט [https://www.madinamerica.com/ Mad in America]. האקטיביסטית הישראלית דליה וירצברג-רופא פרסמה באתר זה שני מאמרים עד כה.

==קישורים חיצוניים==

* נדן פלדמן, [https://www.themarker.com/markerweek/1.5724270 נכנסתם לדיכאון? חכו רגע לפני שאתם מסתערים על הציפרלקס], דה מרקר, 13 בינואר 2018
* נדן פלדמן, [https://www.themarker.com/news/health/1.5762815 יו"ר איגוד הפסיכיאטריה: רצוי להפחית מינון של תרופות], דה מרקר, 24 בינואר 2018

==הערות שוליים==

קטגוריה:מחברי ספרי עיון אמריקאים
קטגוריה:עיתונאים אמריקאים
קטגוריה:אמריקאים שנולדו ב-1952
TV 2 Sport (נורווגיה)

TV 2 Sportkanalen היה ערוץ טלוויזיה נורווגי בתשלום ששידר ספורט (שידורי הערוץ התפרשו על פני 5 אפיקים שונים, בשם TV 2 Sport מ-1 עד 5). שידורי הערוץ כוללים כדורגל ובו גם שידורי הפרמייר ליג. כיום זוהי רשת ערוצי טלוויזיה המורכבת מ-TV 2 Sport 1 ו-TV 2 Sport 2.

== היסטוריה ==
הערוץ הושק ב-24 במרץ 2007 בשידורי Canal Digital, Get AS, Lyse Energi ו-BKK. בסתיו אותה שנה הושקו שידורי הערוץ גם ב-RiksTV. החל מ-22 במרץ 2009 הערוץ זמין גם בפלטפורמת הלוויין של Viasat.

בשנת 2012 הערוץ החל לשדר 24 שעות ביממה ובשנת 2013 ב-HD.

בשנת 2018 הוחלט להפסיק את שידורי הערוץ, והוא הוחלף בערוצים TV 2 Sport 1 וכן TV 2 Sport 2 שמשדרים תוכני ספורט.

== זכויות שידור ==
=== כדורגל ===
* פרמייר ליג
* ליגת העל השוודית
* גביע נורווגיה

=== הוקי קרח ===
* ליגת ההוקי השוודית (באמצעות CMore)

=== כדוריד ===
* ליגת האלופות בכדוריד
* ליגת האלופות בכדוריד נשים

=== רכיבה ===
* טור דה פראנס

== קישורים חיצוניים ==
* 

==הערות שוליים==

קטגוריה:ערוצי טלוויזיה נורווגיים